***ข่าวพยากรณ์และเตือนการระบาดศัตรูพืช***

***มาตรการควบคุมเพลี้ยกระโดดสีน้ำตาล***

**มาตรการที่ ๑ ข้าวระยะกล้า – แตกกอ (๐ – ๓๕ วัน)**

มักพบการเคลื่อนย้ายของเพลี้ยกระโดดสีน้ำตาลตัวเต็มวัย ชนิดปีกยาวอพยพเข้าแปลงนา เพื่อ

วางไข่ ดังนั้นขอให้เกษตรกรสำรวจแปลงนา ถ้าพบตัวอ่อนเพลี้ยกระโดดสีน้ำตาล ควรให้เลือกวิธีควบคุมเพลี้ยกระโดด

สีน้ำตาล โดยวิธีผสมผสานที่เหมาะสมดังนี้

๑.๑ ในกรณีที่มีความชื้นสัมพัทธ์ในอากาศมากกว่า ๕๑% ให้ใช้เชื้อราบิวเวอเรียฉีดพ่นกำจัดเพลี้ย

กระโดดสีน้ำตาล

๑.๒ ใช้สารสกัดจากสะเดาฉีดพ่นเพื่อยับยั้งการลอกคราบของเพลี้ยกระโดดสีน้ำตาล

๑.๓ ใช้สารเคมีประเภทยับยั้งการลอกคราบฉีดพ่น ตามคำแนะนำของทางราชกา ร เช่น บูโพรเฟซิน

(แอฟพลอด ๑๐% WP หรือ ๒๕% WP)

๑.๔ ระบายน้ำออกจากแปลงนาทิ้งไว้ ๔ วัน และปล่อยน้ำเข้า เพื่อปรับสภาพไม่ให้เหมาะสมต่อ

การดำรงชีวิตของเพลี้ยกระโดดสีน้ำตาล

**มาตรการที่ ๒ ข้าวระยะตั้งท้อง – ออกรวง (๖๐ – ๙๐ วัน)**

ในระยะนี้ มักพบเพลี้ยกระโดดสีน้ำตาลตัวอ่อน รุ่นที่ ๒ และตัวเต็มวัย วิธีควบคุมที่เหมาะสม ได้แก่

๒.๑ การใช้เชื้อราบิวเวอเรียฉีดพ่นกำจัดเพลี้ยกระโดดสีน้ำตาล

๒.๒ การใช้สารสกัดจากสะเดาฉีดพ่น เพื่อยับยั้งการลอกคราบของเพลี้ยกระโดดสีน้ำตาล

๒.๓ การระบายน้ำออก / เข้า แปลงนา เพื่อปรับสภาพไม่ให้เหมาะสมต้องการดำรงชีวิตของเพลี้ย

กระโดดสีน้ำตาล

๒.๔ หากจำเป็นต้องใช้สารเคมีฉีดพ่นเพลี้ยกระโดดสีน้ำตาล ใช้สารเคมีตามคำแนะนำ เช่น ไดโนที่

ฟูแรน (สตาร์เกิล ๑๐% WP) ไทอะมิโทแซม (แอคทารา ๒๕% WP) อีโทแฟนพรอกซ์(ทรีบอน ๑๐% EC) เป็น

สารเคมีประเภท ดูดซึม ถูกตัวตายและกินตาย

**มาตรการที่ ๓ ข้าวระยะออกรวง - เก็บเกี่ยว (๙๐ – ๑๒๐ วัน)**

ระยะนี้ข้าวเริ่มแก่– เก็บเกี่ยว เพลี้ยกระโดดสีน้ำตาลจะสร้างปีก ตัวเต็มวัยจะอพยพออกจากแปลง

นาไปตามทิศทางของลมมรสุมตะวันออกเฉียงเหนือ (ตุลาคม – มกราคม) เพื่อผสมพันธุ์ แหล่งอาหารและแหล่งอาศัย

ในแปลงนาข้าว (อายุ๒๕ – ๓๐ วัน) สำหรับวิธีการควบคุมที่เหมาะสมโดยใช้วิธีกล และฟิสิกซ์ ดังนี้

๓.๑ ใช้กับดักกาวเหนียว ทาวัสดุ เช่น ใบตอง ถุงพลาสติก

๓.๒ ใช้แสงไฟล่อ เช่น หลอดฟลูออเรสเซ้นต์ เป็นต้น (แสงสีฟ้า) ล่อเพลี้ยกระโดดสีน้ำตาลมาเล่น

ไฟ แล้วจับทำลาย

**หมายเหตุ**

๑. สำหรับจำนวนเพลี้ยกระโดดสีน้ำตาลที่จับได้ทั้งหมด นำมาทำน้ำหมักชีวภาพ เลี้ยงปลา ใช้

ประโยชน์ต่อไป

๒. เป็นการตัดวงจรชีวิตเพลี้ยกระโดดสีน้ำตาลในระยะตัวเต็มวัย ก่อนที่จะไปผสมพันธุ์ วางไข่ และ

ฟักออกเป็นตัวอ่อนฤดูถัดไป

